૧૩ વર્ષની ઉંમરે હર્ષદ મિલમાં નોકરીએ લાગ્યા. ઈ.સ. ૧૯૫૩માં હાજીભાઈ લગ્નબંધનથી જોડાયા. તલાલાગીરના સુમારભાઈ ઈબ્રાહીમ જમીનદારના પુત્રી હવાબહેન સાથે લગ્ન કર્યા. નાની ઉંમર, આર્થિક ઉપાર્જનની જવાબદારી, લગ્નજીવનની જવાબદારી છતાં કામદારોના હક્ક માટે હર્ષદ મિલ કામદાર યુનિયનમાં સક્રિય થયા. કામદારોના હક્કો માટે ભૂખ હડતાલમાં જોડાયા. માલિકોએ દમન કર્યું. ધરપકડ કરાવી, પરંતુ હાજીભાઈ ડર્યા નહીં.